Diari Oficial de la Generalitat Valenciana


Sumari del DOGV 6213, del 24-02-2010 (2010/1257)

Notificació de la sentència dictada en el judici ordinari número 634/2009.
--------------------------------------------------------------------------

### Dades del document

Número de DOGV
:   6213

Data del DOGV
:   24-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/1257


Data del document
:   13-01-2010

Organisme emissor
:   Jutjat de Primera Instància Número 27 de València

Tipus de document
:   Edicte

Notificació de la sentència dictada en el judici ordinari número 634/2009. [2010/1257]  
Judici ordinari 000634/2009  
Demandant: Juan Grima Ferrada i Concepción Margarit de Salazar.  
Procurador: Ignacio Montes Reig.   
Demandats: Idema Cerdanya, SL, i Lorenzo Franco Checa.  
Procurador: -  
Carmen Sebastián Sanz, secretària judicial del Jutjat de Primera Instància número 27 de València, mitjançant aquest edicte, faig saber:  
Que en aquest Jutjat se segueix judici ordinari amb el número 000634/2009, a instàncies de Juan Grima Ferrada i Concepción Margarit de Salazar, representats pel procurador Ignacio Montes Reig i assistits pel lletrat/ada, contra Idema Cerdanya, SL, i Lorenzo Franco Checa, sobre reclamació de 162.843,21 euros, en què la magistrada jutgessa M.ª Ángeles Barona Arnal ha ordenat en el dia de hui notificar la sentència dictada en aquestes actuacions als demandats que es troben en parador ignorat, Idema Cerdanya, SL, i Lorenzo Franco Checa, la dispositiva de la qual, literalment, diu així:  
«Dispositiva  
Estime la demanda interposada pel procurador Ignacio Montes Reig, en nom i representació de Juan Grima Ferrada i Concepción Margarit de Salazar, contra la mercantil Idema Cerdanya, SL, i contra Lorenzo Franco Checa:  
1. Declare que Idema Cerdanya es va demorar 16 mesos en el lliurament de l'habitatge número 27 de la urbanització El Pía, del municipi de Prats i Sansor, a Juan Grima Ferrada i a Concepción Margarit de Salazar.  
2. Que com a conseqüència d'això procedeix condemnar Idema Cerdanya, SL, a pagar als actors la quantitat de 40.000 € en concepte de demora en el lliurament de l'habitatge, més els interessos legals corresponents des de la data d'interposició de la demanda.  
3. Es declara que Idema Cerdanya, SL, ha incomplit amb la seua obligació d'executar i lliurar als actors l'habitatge amb les característiques i acabats pactats en el contracte i el seu annex de data 10 de febrer de 2007 i publicitat concordant.  
4. Com a conseqüència del que s'ha exposat, procedeix condemnar Idema Cerdanya, SL, a pagar als actors la quantitat de 120.803,57 € més els interessos legals corresponents des de la data d'interposició de la demanda.  
5. Com a conseqüència del que s'ha exposat en l'apartat 3), es condemna Idema Cerdanya, SL, a pagar als actors la quantitat de 2.039,64 €, en concepte d'indemnització de danys i perjudicis per despeses de viatge, allotjament i neteja, més els interessos legals corresponents des de la data d'interposició de la demanda.  
6. Declare que Lorenzo Franco Checa ha de respondre solidàriament juntament amb Idema Cerdanya, SL, contra els actors de les responsabilitats d'Idema Cerdanya, SL, esmentades en els apartats anteriors, per aplicació del contracte privat de 30 de juny de 2007.  
7. Que en conseqüència del que s'ha assenyalat en l'apartat anterior, procedeix condemnar Lorenzo Franco Checa a respondre solidàriament, juntament amb Idema Cerdanya, SL, de les condemnes assenyalades en els apartats 2, 4 i 5.  
8. Tot això, fent condemna expressa a costes a la part demandada.  
Contra aquesta resolució es pot interposar un recurs d'apel·lació davant de l'Audiència Provincial de València (article 455 LECn), que caldrà preparar mitjançant un escrit presentat en aquest Jutjat dins del termini de cinc dies hàbils següents a la notificació, limitat a esmentar la resolució objecte d'apel·lació, on es manifeste la voluntat d'interposar-hi un recurs, amb la indicació dels pronunciaments que s'impugnen (article 457.2 LECn).  
Porteu l'original d'aquesta resolució al llibre de sentències civils que amb aquest efecte hi ha a la secretaria d'aquest Jutjat, i deixeu-ne una testimoniança en les actuacions.  
Aquesta és la meua sentència, que jutjant definitivament en aquesta instància pronuncie, mane i firme».  
I perquè valga d'edicte de notificació de la sentència als demandats, en parador ignorat, estenc el present edicte que es fixarà al tauler d'anuncis d'aquest Jutjat i es publicarà en el Diari Oficial de la Comunitat Valenciana.  
València, 13 de gener de 2010.- La secretària judicial: Carmen Sebastián Sanz.